पिछले कुछ दिनों से विश्वविद्यालय का वातावरण दूषित हो चला था। निज़ाम ने घोषित कर दिया था कि वह हैदराबाद रियासत को भारत में विलीन नहीं करेंगे। इसी बात से ‘प्रेरणा’ लेकर रजाकार और मुस्लिम गुण्डों ने विश्वविद्यालय के हिन्दू लड़कों को धमकाना शुरू कर दिया था। हिन्दू लड़कियां तो पहले से ही बहुत कम थीं। उन्होंने भी पिछले एक माह से विश्वविद्यालय आना बन्द कर दिया था। लेकिन छात्रावास में रहने वाले लड़कों की दिक्कत थी, कि वे कहां जाएं?